Små til middelsstore (5 - 15 millimeter), brede og høyt hvelvede, blanke, brune eller brunsvarte tordivler. Hodet er stort og bredt, hos hannen med et par spisse knøler i pannen, like innefor hvert fasettøye. Pronotum er bredt, rundet, uten horn eller uthulinger, med noen få, grove punkter. Dekkvingene er hvelvede med punktrader av nokså grove punkter. Beina er kraftige gravebein, leggene krumme, på forbeina med butte tenner langs nesten hele ytterkanten, ikke bare i spissen. Undersiden er kledt med lange, gulaktige hår.